
Auctore  Josepho  Gillichan. 


Philosophis  pariter  ac  Medicis  notissimum 
est,  quod  humana  seque  ac  brutorum  corpora  in- 
tra se  foveant  copiosissima,  imo  ac  saepissime  val- 
de mirabilia,  naturae  producta.  Hujus  rei  verita- 
tem quotidie  plus  satis  experimur.  In  hac  dis- 
sertatione, haud  a re  alienum  erit,  species  diver- 
sas vermium,  quae  hominum  intestinis  propriae 
esse  videntur,  ordine  illo  quo  tractabuntur,  de- 

scribere ; et  hae  igitur  sunt.  Lumbricus  teres , As- 
caris  vermicularis , Trichuris  vulgaris , atque 
Taenia . 

Lumbricus  teres  vel  Ascaris  lumbricoides . 

Ascaris  lumbricoides  ut  in  Systemate  Lin- 
NiEi,  aut  Lumbricus  teres , seu  Vermis  longo- 
rotundus  ut  a caeteris  scriptoribus  nominatur, 
translucet,  et  cum  primum  intestinis  excernitur 
colore  subrubro  est,  at  paulo  post  pallido-fl  a ve- 
scente evadit,  superficie  rugis  tranversis  distinc- 
ta, fibris  annularibus  circumdata,  et  utroque  late- 
re linea  ab  altero  fine  ad  alterum  in  longitudi- 
nem percurrente,  in  abdomine,  et  in  tergo  quo- 
que, lineae,  non  vero  adeo  facile  ac  in  lateribus, 
conspici  possunt;  hae  autem  a Werner,  fi<  Mus - 
culi  recti”  nominatae  fuerunt.  Magnitudo  ver- 
mis, ut  verisimile  videtur,  secundum  aetatem  va- 
riat ; fere  a sex  ad  novem  pollices  in  longitudi- 
nem porrecti  inveniuntur,  et  raro,  postquam  ado- 
leverint, duodecim  pollices  excedunt ; circa  cras- 
situdinem calami  anserini,  at  sub  utroque  fine 
magis  autem  ad  alterum  teretes  reperiuntur;  ca- 

put  trilobatum  est,  cum  tribus  vesiculis,  inter  quas 
foramen  triangulare,  sive  os  animalis,  ori  hirudi- 
nis haud  absimile,  apparet ; alter  finem  qui  ad  a- 
E cumen  tendit,  cauda  est,  at  ab  ea  intervallo  lineae 
cum  semisse,  anus  distat.  Super  linea  abdomi- 
I nali  in  longitudinem  protracta  a capite  duos  vel 
tres  pollices,  situs  est  annulus  depressus,  foramine 
ovali,  quod  in  verme  foeminino  solummodo  reperiri 
fertur^,  et  cum  organis  quae  generationi  inser- 
I viunt,  nexum  habet.  Ex  jam  nunc  dictis,  hanc 

i speciem,  aliter  ac  quidem  opinantur,  haud  andro- 

. 

I gynam  esse  credere  licet. 

Cuticula  seu  tegmen  exterius  quod  a partibus 
I subter-positis,  postquam  aliquot  dies  in  aqua  ma- 
ceratae fuerint,  decidit,  si  Doctori  Hooper  cre- 
dimus ; validissimum,  resiliens,  tenue,  glabrum  et 
translucens  est.  Membrana  proxima  vel  cutis, 
vires  haud  parvas,  potestatemque  resiliendi  habet, 
itemque  translucet,  sed  priori  membrana  crassior 
est,  et  musculorum  subjacentium  vestigia  retinet. 
I Musculi  qui  formam  rugosam  efficere  dicuntur, 
etsi  primo  et  leviore  intuitu,  vermem  penitus  cir- 
I cumamplecti  viderentur ; minime  id  agunt,  a qua- 

tuor  enim  lineis  longitudinalibus  supradictis,  qui- 
bus adhaerent,  intersecantur,  et  hae  ex  duobus  dis- 
cretis  tendinibus,  qui  facile  a se  invicem  diduci 
queant,  constant,  ideoque  quod  musculi  semiluna- 
res his  annexi  vim  suam  omnino  diverse  exerunt. 
Werner  musculos  rectos  fibrasque  annulares 
eodem  modo  ac  fasciae  ligamentosae,  musculique 
circulares  coli,  agere  opinatur. 

Cum  fibrae  circulares  diductae  fuere,  a capite  ad 
annulum  depressum  usque,  complures  vesiculae, 
quae  humorem  mucosum,  si  quando  punguntur, 
elabentem  continent,  conspici,  minime  vero  sine 
ope  microscopii , possunt ; haec  Materia  Parenchy- 
matosa, sic  enim  appellata  fuit,  tantum  a capite 
ad  annulum  depressum  porrigitur,  et  tubum  in- 
testinorum : eousque,  id  est,  ad  ultimum  cavi  ab- 
dominis spatium,  circundat,  et  a fine  ejus  ad  cau- 
dam, via  istius,  substantia  cellulosa  communis 
partes  inter  se  deinceps  committens  invenitur, 
membranaque  abdomini  intestinisque  obducta, 
nomen  “ Peritonaeum  ” recepit.  Ab  ore  trique- 
tro situm  inter  vesiculas  trilobatas  habente,  tubus 
intestinorum  gradatim  ampliatus  paululum,  pro- 
greditur, at  cito  auctior  evadit ; haec  pars  igitur 
Oesophagus  est  : iterum  dilatatur  et  ampliatur 

paulatim,  donec  ad  diametrum  pennae  corvinae  per- 
veniat, quae  portio  a Werner  Ventriculus  vocata 
fuit ; inde  linea  fere  recta  se  sensim  dilatans,  dum 
intra  distantiam  ab  ano  exiguam  adveniat,  per- 
currit, ibi  autem  subito  haud  parum  contrahetur, 
et  penitus  desinit. 

Canalis  intestinorum,  parvo  intervallo  a fora- 
mine ovali,  quod  a capite  duos  vel  tres  pollices 
distare  jam  dictum  est,  alio  organorum  genere, 
quae  generationi  inservire  plerumque  creduntur, 
prorsus  circumdatur.  C(olor  subflavus  seu  luteus 
intestino  a materia  intra  contenta,  datur,  inque 
locis  quibusdam  substantia  plane  viridis  reperta 
fuit,  atque  haud  aliter  ac  intestina  corporis  hu- 
mani et  animalium  multorum.  Praeterea  pars  in- 
testini in  cellulas  comprimitur,  et  in  strata  seu 
tunicas  diversas  separari  potest,  quarum  externa 
membranae  illius  peritonaei  dictae  productio  est. 

Organa  generationis  proxime  inspicienda  occur- 
runt ; et  primo  ea  quae  sexui  foeminino  pertinere 
putantur,  describere  aggrediar.  Foramen  ovale, 
saepe  in  partibus  hujus  dissertationis  prioribus  me- 
moratum, vaginae  ostium  est;  quod  inde  directione 
potius  curvata  tendit,  et  postquam  paulo  processit 
dilatatur,  quae  dilatatio  uteri  vice  fungitur ; in 

duos  distribuitur  pari  amplitudine  ramos,  qui 
diametri  fere  ejusdem  per  pollices  aliquot  manent, 
et  canalem  intestinorum  prope  ad  finem  comita- 
tur, ubi  repentinis  angustiis  contrahitur,  postea 
in  se  reflectitur,  et  intestina,  ut  jam  dictum  est, 
tria  vel  quatuor  filiformia,  ceu  fines  appendicu- 
larum uteri  ultimos,  in  parte  abdominis  inferio- 
ri natantia,  convolvit,  quae  a Werner  Tubi 
Fallopiani  appellata  sunt  : plerumque  materia 
potius  spissa,  semini  humano  haud  absimili,  in  qua 
plurima  corpora  globulosa  natant,  plena  reperiun- 
tur ; tubi  convoluti  ex  membrana  tenui  translucida 
et  validissima,  quae  quoque,  antequam  laceretur, 
vim  multam  sustineat,  constant. 

Quoniam  discrimina  inter  sexuum  diversorum 
organa,  observanda  haud  multa  sunt,  descriptio 
partium  mari  propriarum,  longa  supervacanea  fiet, 
et  puncta  discriminis  prorsus  distincta  existunt. 
A postero  extremo  maris  Lumbrici  incipit  canalis 
conicus  aliquot  lineas  longus,  quem  Tyson 
“ Penem ” appellavit ; ex  hoc  porro  canalis  alter, 
minime  autem  adeo  ac  alter  latus,  at  multo 
longior,  paene  ad  tertiam  animalis  longitudinis 
partem,  pertinens  oritur,  et  usum  eundem  ac 
vesicula  seminales  hominum  praestare  puta- 

tur ; ut  progreditur  multum  amplitudine  minui- 
tur, intestinum  complectitur,  et  tandem  in  fila- 
menta parva  desinit.  Si  Werner  credere  licet, 
humores  in  organis  sexuum  diversorum  reperti, 
nullam  inter  se  similitudinem  habent ; humor 
enim  maris  neque  adeo  spissus  est,  neque  ulla 
ovula,  quae  in  tubis  Fallopianis  vermis  foeminini 
tam  facile  conspici  possunt,  continet.  Doctor 
Hooper,  etsi  species  hujus  vermis  plurimas  in- 
spexerit, se  nunquam  vermem  cujus  organa  ge- 
nerationis illis  mari  attributis  similia  erant,  in- 
venisse affirmat;  omnes  enim  qui  sub  ejus  conspec- 
tum acciderunt,  ejus  generis,  quod  femininum 
diximus,  essent : hinc  igitur  deducere  oportet, 
mares  minime  frequentes  existere ; hoc  enim  ani- 
mal hermaphroditum  esse  non  omnino  concludere 
fas  est,  quoniam  ea,  quae  inter  sexus  discrimen 
praebent,  a W erner  ex  suis  partium  diversarum 
observationibus,  veris  et  factis,  quam  lucidissime 
describuntur ; et  Retzius  quoque  non  difficile 
esse  sexus  discernere,  opinari  videtur ; ait  enim, 
“ haud  difficile  est  sexus  distinguere,  mares  enim 
non  solum  pauciores  sed  et  minores  sunt.”  Doc- 
tor Baillie  item  sexuum  discrimen  esse  autu- 
mat. 


8 


DE  INTESTINORUM  VERMIBUS. 


Jejunum  Ileumque,  praecipue  in  junioribus,  his 
vermibus  sedem  et  domicilium  praebent ; et  quam- 
vis nulla  aetas  ab  eorum  aggressibus  immunita- 
tem habet,  raro  tamen  aetatem  mediam  vel  seni- 
lem invadunt.  Situm  profecto  supra  dictum  non 
semper  obtinent,  multa  enim  exempla  ab  auctori- 
bus variis  proferuntur,  quibus,  per  duodenum  in 
ventriculum  ascendere,  et  inde  vomendo  expePi, 
eogniti  fuerunt.  Raro  aut  nunquam  in  intestina 
majora,  nisi  acri  cathartico  exhibito,  serpere  pu- 
tantur. Plurimi  istorum  ab  intestinis  ejecti,  vel 
cadavere  aperto  in  iis  reperti  fuere;  puellam  an- 
nos octo  natam,  ducentos  aut  amplius,  quoque 
hebdomade,  per  anum  dejicere  solitam,  Doctor 
Hooper  memorat.  Exploratio  minutissima,  i 

cui  vermes  hujus  speciei,  iique  a caeteris  animali-  p 

bus  diversis,  dejecti,  suppositi  fuere.  Ascaridem  ti 

lumbricoidem  corpori  humano  propriam  esse,  et-  n, 

si  primo  intuitu  caeteros  referre  videatur,  verisi-  i c 
mile  reddit.  Linn^eus  ipse  in  errorem  incidit  ; ;D 

Lumbricum  terrestrem  enim,  Anglice  “ Com - ' , 

mon  Earth-Worm ” nominatum,  'penitus  ac  As- 
caridem lumbricoidem  eundem  esse  asseveravit; 
postea  autem,  multae  partes  prorsus  absimiles  es-  I 
se,  lucido  monstratae  sunt,  quod  hic  vix  memorare  j 

oportet,  cum  ea  res  a compluribus  claris  scriptori- 
bus bene  acta  fuit ; praecipua  tamen  discrimina 
quae  notari  merenter,  exponere  liceat.  Utrique 
fines  Ascaridis  lumbricoidis  magis  acuti  sunt, 
quam  in  Lumbrico  terrestri,  cujus  caput  rotun- 
dum, non  ut  in  altero,  trilobatum  est,  ubi  os  in 
centro  apparet.  Sub  capite  Lumbrici  terrestris, 
et  in  superficie  inferiori,  plica  cutis  videtur,  in 
quam  caput  retrahere  valet ; anus  ad  finem  cau- 
dae ipsum  situm  habet,  corpusque  nonnunquam 
flava  fascia  cingitur,  quae  nunquam  in  Ascaride 
lumbricoide  conspicitur.  Siquando  viscera  in  ca- 
vo abdominis  posita  inter  se  invicem  componun- 
tur, discrimina  satis  manifesta  detegi  queant ; ca- 
nalis intestinorum  Lumbrici  terrestris  valde  com- 
plexus est,  et  ventriculum  quasi  duplicem  habet ; 
tubus  totus  in  sacculos  distribuitur.  Organa  ge- 
nerationi inservientia,  in  omni  hujus  vermis  spe- 
cie, eadem  sunt,  sexus  enim  androgynus  est ; at 
in  verme  jam  descripto,  scilicet  lumbricoide,  pror- 
sus dissimilia  sunt. 

Ascaris  vermicularis. 

Ascaris  vermicularis,  “ Maw  or  Threacl- 
fVorm  ” Anglice,  omnium  minimus  est  vermium 
qui  in  intestinis  corporis  humani  reperiuntur.  In 
longitudinem  rarissime  ultra  dimidium  pollicis 
extenditur,  et  si  ad  crassitudinem  spectamus,  filo 
tenuissimo  assimilari  potest.  Color  naturalis  al- 
bus vel  subflavus  est;  vermes  tamen  hujus  speciei 
flavo-viridi  vel  fusco  colore  inveniuntur.  Quod 
ad  speciem  externam  attinet,  structuram  rugosam, 
seu  annularem  exhibent ; finis  alter,  caput  scilicet, 
obtusior  est ; alter,  cauda  nimirum,  pellucidus  et 
acute  cacuminatus  est.  Quum  caput,  auxilio  mi- 
croscopii,  intuimur,  in  tres  papillas,  inter  quas  ri- 
ma seu  os  animantis  est,  discerni  videtur  : trun- 
cus statim  a capite  deducitur,  et  ad  tertiam  suae 
longitudinis  partem,  amplitudine  augetur , postea 
vero  tenuior  evadit,  caudaque  incipit,  quae,  pariter 
ac  corpus  ipsum,  fibris  annularibus  cingitui . Cog- 
nitioni hujus  animantis  idoneae,  vel  etiam  caetero- 
rum  pari,  exilitas  ipsius  multum  obstitit,  quate- 
nus autem  omnino  posset  non  praetermissa  fuit. 
(Esophagus  ab  ore  tendens  sese  dilatat,  et  venti 

culum  efficit,  sua  contenta  in  canalem  intestino- 
rum evacuantem,  qui,  vice  sua  ad  vermis  trunci 
finem,  sive  caudas  initium  progreditur,  ubi  illud 
foramen,  jam  anus  dictum,  locum  obtinet ; sub- 
stantia colore  quasi  fusco,  in  ventriculo  et  intesti- 
nis semper  reperitur.  Plerumque  conceditur 
hunc  vermem  sexus  marem  et  foemininum  separa- 
tim  habere;  in  posteriori,  fere  in  medio  corpore 
foramen  est,  quod  pariter  ac  illud  jam  in  Ascari- 
de  lumbricoide  descriptum,  ad  uterum  ducit.  Hoc 
organum,  cujus  magnitudo  facile  augetur,  circa 
viscera  abdominis  caetera  circumvolvitur,  at  mi- 
nime bifurcata,  nec  in  sua  amplitudine  etiam  ad 
finem  usque  minuitur : ope  microscopii  copiam 
vermium  minutorum  infinitam  continere  cognosci- 
tur, unde  hanc  speciem  saltem  viviparam  ,esse,  verisi- 
mile videtur.  Quod  ad  marem  discernendum  at- 
tinet, etsi  organa  generationis  inquisitionis  om- 
nem adhuc  institutam  paene  effugerint, defectus,  ta- 
men, quae  tanquam  sexui  foeminino  pertinentia  supra 
descriptae  sunt,  res  est,  quae  ad  sexus  a se  invicem 
discriminandos,  ipsa  sufficiat.  A Retzio  praeterea 
notatur,  marem,  fere  lineae  unius  intervallo  ab 
apice  caudae,  orificium  habere  minutissimum,  com- 
meatum habens  cum  canali,  prorsus  ab  intestino 

ad  anum  ducente,  discreto  tamen,  quem  etiam 
generationis  functionibus  aliquo  modo  inservire 
arbitratur. 

Situs,  quem  vermis  proxime  memoratus,  occu- 
pare solet,  in  parte  recti  inferiori  juniorum,  et 
aliquando  etsi  raro  adultorum  est.  Plerumque  mul- 
titudine magna  reperiuntur,  nonnunquam  etiam 
in  parte  intestini  recti  superiori  sentiri  possunt ; 
aliquot  exempla  etiam  traduntur,  quibus  in  quaque 
fere  parte  tubi  intestinorum  inventi,  imo  per  os 
rejecti  sunt.  In  foeminis  haud  raro  partes  obscoe- 
nas  externas  obsident,  ostiumque  vaginae,  quo  a 
fine  recti  verisimile  est  serpere.  Motu,  cum  pri- 
mum evacuantur,  vividissimi  sunt ; cito  vero,  prae- 
sertim in  loco  frigidiore,  moriuntur. 


Trichuris  vulgaris. 

Aliud  genus  vermis,  Trichuris  vulgaris  nomi- 
natum, vel  lingua  vernacula  “ Long  Tliread - 
Worm ,”  nuper  repertum  est. 

Rarissime  tamen  accidit,  quod  hic  vermis,  aut 
medicina  aut  sponte,  corpore  ejiciatur.  Wer- 
KER,  quibusdam  vermium  symptomatis  laboran- 

tibus  anthelmintiea  exhibuit ; nulli  Trichurides 
evacuarunt,  et  cadaveribus  plurimis  apertis  tan- 
tummodo ullas  demum  invenire  potuit ; unde,  ut 
par  est,  paucissimos  hac  specie  plecti,  deducit. 
Eas  in  intestinis  pauperum  saepissime  conspici,  et 
fere  semper  intestinum  caecum  plerumque  frequen- 
tes, obsidere  cognoscimus. 


Taeniae . 

Taeniae,  sive  Anglice  “ Tape  Worms ,”  de  qui- 
bus jam  est  agendum,  diu  ingenia  multorum,  ut 
remedia  eos  expellere  valentia  invenirent,  utque 
rationem  originis  redderent,  exercuere.  Nostra 
descriptio  a Taenia  osculis  marginalibus,  seu  ver- 
nacula lingua,  “ the  Tape  or  Long-joint  Worm  ” 
vel  ut  minus  idonea  nominata  fuit,  solio  seu  ver- 
me solitario,  incipiet.  Hoc  animal  mirabile,  cum 
in  plano  extendatur,  finem  alterum  tenuem  et 
bulba  finitum,  alterum  crassiorem,  et  paulo  obtu- 
sum, ostendit;  inter  hos  plurimae  juncturae  forma 
et  magnitudine  inter  se  impares,  numeroque  in- 
certae, situm  habent ; utraque  superficie  planae 
sunt,  marginesque  inaequales ; quae  proprius  finem 

bulbosam  vel  caput  ponuntur,  haud  parum  iis  ali- 
ter sitis  minores  existunt ; quo  propius  enim  cau- 
dam appropinquant,  haud  ita  parvae  evadunt.  Ple- 
rumque, colore  albido,  interdum  vero  fusco,  prop- 
ter humorem  vasis  contentum  videntur.  Longitudo 
hujus  vermis  semper  non  parva  est,  ad  ulnas  plu- 
rimas saepe  porrecto.  Taenia  autem  raro  ab  intes- 
tinis integra  ejicitur,  adeo  ut  copia  longitudinis 
verae  et  plenae  cognoscendae  raro  occurrat ; mul- 
tum quoque  ab  ejus  conditione  inter  exeundum 
pendet,  si  enim  cathartica  valida,  ut  ejiceretur  as- 
sumpta fuerint,  contracta  saltem  etiam  si  minime 
rupta  eliminatur ; hinc  porro,  hujus  vermis  mag- 
nitudinem haud  parum,  pro  rebus  circumstantibus, 
variare  discimus ; paucae  fortasse  ulnas  octo  vel  no- 
vem exsuperant : crassitudinem  diversum,  ad  cau- 
dam vero  majorem  habent. 

Haec  vermis  species  hermaphrodita  est,  organa- 
que generationis  utriusque  sexus  in  singulis  junc- 
turis continentur.  Oscula  marginalia  ad  hanc  func- 
tionem perficiendam  multum  conferre  dicuntur. 
Hoc  satis  comprobatur,  si  Retzio  credimus,  qui 
juncturas  orificiis  carentes,  nulla  ovaria,  quatenus 
conspici  potest,  habere  affirmat.  Patio  articula- 
tionis juncturarum  simplex  est,  neque  longa  de- 

scriptione  eget.  Cavitas  articulans  ad  fundum 
capitis  primam  colli  juncturam  in  se  recepit,  cu- 
jus linis  inferior,  superiorem  juncturas  sequentis 
eodem  modo  recipit ; et  hic  ordo,  per  totam  longi- 
tudinem, sine  mutatione  aliqua  observatur : hinc 
quoque  cuj usque  juncturas  pars  superior  inferiori 
minor  est,  quas  posterior  ubi  proximam  prehendit, 
fimbriata  est.  Juncturas  singulas  saspe  vivas  per 
anum  exeunt,  unde  nova  species  vermis  putatae, 
quae,  ex  similitudine  semini  cucumeris,  “ Vermis 
e?ieurhitinus  ”nommataest;  perperam  tamen, junc- 
turae enim  hujus  Taeniae  generis,  vel  sponte  sua, 
vel  purgante  forti  exhibito,  separantur.  Senten- 
tia prolata  est,  quamvis  Taeniae  portionem,  si  in 
intestino  remaneat,  potestatem  novum  vermem 
reproducendi  habere  : ex  dictis  vero  aliquot  scrip- 
torum diversorum,  hanc  opinionem  ad  plenum  as- 
sumere non  oportere  videtur,  et  verisimile  appa- 
ret, caput  solum  hac  potestate  pollere ; juncturae 
enim  proxime  ad  caput  annexae,  ut  jam  diximus, 
minimae  existunt;  istae  autem  caudam  versus  mag- 
nae, et  ut  videtur  perfectae  sunt,  ideoque  a suis 
nexibus  prout  juncturae  colli  magnitudine  auges- 
cunt, no  vaeque  juxta  caput  formantur,  sejunguntur; 
sic  in  juncturis  separandis,  ut  et  renovandis,  gradus 

regulares  observamus ; quod  praeterea  probari  po- 
test, si  in  memoriam  revocamus  pleraque  exem- 
pla, quibus,  si  vermis  portiones  magnae,  capite 
tamen  relicto,  eliminatae  fuerint,  nunquam  non 
reparari  solet ; dum  contra  omnino,  si  vermis  im- 
perfectus simul  cum  capite  exierit,  a juncturis 
nunquam  in  exemplo  vel  unico  restitui  queat. 
In  intestinis  nostrae  insulae  incolarum,  vermis  de 
quo  agitur  raro  gignitur ; in  Germania  vero  et 
Helvetia,  generatio  ejus  minime  miranda,  ex  fre- 
quentia, habetur.  Erust  ait,  ce  Ego  vero  nunc 
decimum  fere  quemque  hominem  hac  latorum  spe- 
cie in  nostris  plagis  torqueri,  asserere  non  eru- 
besco.” 

Jejunum  Ileumque  interdum  frequentes  vel  si- 
mul cum  Lumbricis  obtinent,  quod  opinioni, 
unam  tantum  uno  tempore  inveniri,  unde  nomen 
Taenia  Solium  obstat.  WerNer  mulierem  quae 
spatio  sex  mensium  brevi,  Taenias  viginti  et  unam 
dejecerat,  cognovit,  idem  que  se  raro  unicam  so- 
lummodo Taeniam  evacuatam  vidisse,  asseverat. 

Taenia  nec  aetati  nex  sexui  parcit,  intestinaque 
tam  divitum  quam  pauperum,  quamvis  alias  ab 
aliis  dicitur,  divexat ; foeminae  tamen  quam  mares, 
iique  generaliter  qui  rus  propter  copiam  fructus 

immaturi  assumptam,  quam  qui  urbem  incolunt, 
ab  ea  torquentur.  Ut  aliquam,  de  proportione 
inter  fceminas  et  mares  affectas,  notitiam  habea- 
mus, ad  verba  Werner  ipsius  referre  liceat: 
“ Semper  deprehendi  siquidem  inter  quatuor  ver- 
minosos tres  fere  sequioris,  unus  potioris  sexus 
I semper  erat,  quod  nimirum  sequior  sexus  crebrius 
1 vermibus,  praeprimis  vero  Taeniis,  laborat.” 

DE  ORIGINE  VERMIUM  INTESTINORUM. 

Varii  conatus,  multaeque  conjecturae,  ut  origi- 
I nis  vermium  intestinorum  rationem  redderent, 
! prolatae  fuere : hic  tamen,  ubi  tantum  caliginis  of- 
1 funditur,  parum  profectum  est.  Conjecturae  quarum 
acumen  laus  maxima  est,  in  medium  protractae 
1 sunt ; inutile  profecto  foret  nimiumque  temporis 
1 detereret,  descriptionem  etiam  generalem  earum 
offerre,  ideoque,  ut  spero,  paucas  ex  his  tantum 
memorare  sufficiet. 

Putredo  a plerisque  vetustioribus  istis  animan- 
tibus originem  praebere,  diu  putata  est ; quoniam 
vero  opiniones  de  generatione  equivoca  subrutae 
sunt,  hanc  sententiam  item  que  notionem  de  or~ 

c 

tu  ex  muco,  intestinorum  tunicis,  adipe,  multis 
rebus  aliis,  quas  non  memorare  oportet,  simul 
cum  iis  decidere  necesse  est.  Commenta  quas  in 
praesenti  favorem  sibi  conciliant,  et  quidem  aliquo 
modo  verisimilia  videntur,  in  duo  genera  discerni 
possunt.  Primo,  ovula  vermium  in  corpus  una 
cum  cibo  potuque  ingeri  posse,  aut  adeo  minuta 
existere  ut  in  aere  natent  et  ita  introitum  effi- 
ciant. Secundo,  prima  rudimenta  vermis  in  san- 
guine parentium  circumire,  et  inde  liberis  ger- 
men communicare  posse.  Multa  utri  que  opinio- 
ni, et  haud  dubio  recte  objecta  sunt.  Prior  a 
dicto  Linnjei,  qui  Lumbricum  terrestrem,  As- 
caridemque  lumbricoidem  penitus  eosdem  esse  af- 
firmavit, orta,  vel  saltem  multum  sustentata  fuis- 
se videtur,  quam  opinionem  autem  in  priore  hu- 
jus tractatus  parte  jam  redarguimus.  Qui  ver- 
mium germina  a parentibus  liberis  suis  communi- 
cari credunt,  qua  talis  transitio  efficiatur,  minime 
inter  se  conveniunt,  sed  alii  aliam  rationem  pro- 
ponunt. Quidam  germina  a canali  alimentario 
matris  una  cum  chylo  per  lactea  hauriri,  per  mas- 
sam sanguinis  generalem  transire,  demumque  per 
placentam  fioetui  in  utero  advehi,  necnon  infan- 
tem sugentem  a lacti  infici  valere,  credunt ; haec 

vero  quaestio  oritur,  anne  infans  unusquisque,  cu- 
jus mater  vermium  symptomatis  laboraverit,  vel 
etiam  iis  afflicta  fuerit,  malum  idem  participat  ? 
Minime  vero.  Objectioni  autem  hie  obstanti,  il- 
li, qui  hanc  sententiam  tuentur,  talibus  modis  re- 
spondere conantur : in  infante  a parente  affecta 
haud  implicato,  verisimile  est,  eas  res  circum stan- 

r 

tes,  quae  vermi  evolvendo  favent,  abesse,  vel  for- 
tasse, haec  animalia  adfuerint  haud  suspecta,  nul- 
laque valetudinis  injuria  effecta ; a plerisque  enim 
jam  conceditur,  vermes  saepe  ejectos  fuisse  cum 
nulla  indicia  eos  ibi  existere,  conspiciuntur. 
Haec  explanatio,  etsi  valde  speciosa  videtur,  non 
plenam  animi  satisfactionem  affert ; aliquot  aetate 
provecti  interdum  vermes,  imo  etiam  Ascaridem 
vermicularem,  quae  ob  motum  frequentem  moles- 
tiamque quam  afferunt  se  praesentes  prodere  ex- 
pectentur,  dejiciunt.  Ketzius  conditionem  me- 
morat foeminae  nobilis,  annos  quadraginta  natae, 
quam  vermes  per  annos  vitae  triginta  quinque  pri- 
mos nunquam  invaserunt,  attamen  per  quinque 
sequentes  aggressibus  Ascaridis  vermicularis  mul- 
tum vexabatur ; quomodo,  si  theoriae  supradictae 
credimus,  absentia  vermis  per  spatium  temporis 
adeo  longum  explicatur  ? Aliquidne  constitu- 

tioni  cuj usquam  proprium,  ante  tempus  jam  me- 
moratum, vermium  generationi  officit  ? Si  hoc 
verum  est,  alia  objectio  adhuc  restat ; A scaris  ver- 
micularis enim  vivipara  esse  plerumque  aestima- 
tur. Infantes  quorum  parentes  vermibus  immu- 
nes  sunt,  si  liaec  supputatio  omni  rei  responderet, 
quoque  immunes  fierent,  et  hoc  quidem  a quibus- 
dam ita  negatur,  mihi  vero  quaestio  difficillime 
dijudicanda  videtur.  Iter  longum  quod  ovula, 
antequam  in  intestina  foetus  perveniat,  perficere 
oportet,  mutationesque  quibus  tali  itinere  obnoxia 
esse  putentur,  cur  hoc  commentum  ut  falsum  ab- 
jicere debeamus,  argumenta  adducta  sunt : ovula 
a verme  praegnante  in  matris  intestinis  edita,  pri- 
mo ab  osculis  vasorum  lacteorum  haurienda  sunt, 
inde  ad  ductum  thoracicum  deferenda,  deinde  in 
magnas  venas  et  cor,  et  postquam  circulationem 
minorem  peregerint,  cor  iterum  intrare  oportet, 
ut  hinc  in  genus  sanguiferum  generale  distribuan- 
tur, donec  arterias  uteri  introeant,  demumque  in 
placentam,  unde  foetus  nutrimentum  accipit,  con- 
vehantur, et  per  eam  idoneam  circulationem  per- 
agant, dum  in  nido  proprio  deposita  fuerint: 
aliud  vero  hic  obstat ; commeatus  per  vasa  rubra 
inter  utramque  placentae  partem  nondum  penitus 

comprobatus  est,  ovulaque  majora  quam  quae  ab- 
sorbentibus hauriri  possint,  esse  dicuntur. 

Ut  hanc  dissertationis  partem  ad  finem  perdu- 
cam, nihil  mihi  melius  occurrit,  quam  opinionem 
auctoris  celeberrimi  de  hac  re  citare  : <e  There  is 
nothing  in  the  economy  of  animals  more  obscure 
than  the  origin  of  intestinal  worms.  Were  they 
found  to  live  out  of  the  bodies  of  living  animals, 
one  niight  readily  suppose  that  their  ovula  were 
taken  into  the  body  along  with  the  food  and 
drink,  and  then  gradually  evolved  into  animals. 
This,  however,  is  not  the  case ; they  do  not  seem 
capable  of  living  for  any  length  of  time  in  any 
situation,  except  within  a living  animal  body, 
which  appears  to  be  the  proper  place  for  their 
growth  and  residence.  We  might,  therefore,  be 
led  to  another  supposition,  viz.  that  intestinal 
worms  are  really  formed  from  the  matter  contain- 
ed  in  the  intestines,  which  previously  had  no  re- 
gular  organization ; but  this  idea  is  widely  differ- 
ent from  ali  analogy  in  the  production  of  animals, 
where  there  has  been  any  satisfactory  opportuni- 
ty  of  examining  their  production.  The  origin, 
therefore,  of  such  animals  is  a subject  of  much  ob- 

scurity,  and  probably  will  not  have  soon  any  sa- 
tisfactory  liglit  thrown  npon  it 


SYMPTOMATA  A VERMIBUS. 

Indicia  vermium  in  corpore  humano  contento- 
rum saepe  valde  obscura  sunt,  quoniam  compluria 
quae  iis  communia  esse  dicuntur,  ex  aliis  quoque 
causis  omnino  diversis  oriri  possunt.  Haud  raro 
item  accidit,  ut  vermes  ab  iis,  qui  nulla  sympto- 
mata monstraverant,  ejiciantur.  Eorum  ejectio 
sive  per  os  sive  per  anum,  omnes  dubitationes,  de 
affectione  generali  et  topica  ab  iis  pendente,  sola 
superare  valet.  Nonnulla  signa  morbosa  vero  in 
vermibus  laborante  sese  manifesta  praebent,  quae, 
si  accurate  spectentur  et  inter  se  invicem  compo- 
nantur, medicum,  eorum  praesentiam  saltem  veri- 
similem esse,  certiorem  reddant.  Illorum  qui  hoc 
malo  aegrotant,  color  naturalis  vultus  mutatur, 
modo  ad  rubrum,  modo  ad  pallidum  vergens,  et 
saepe  subito  vacillans ; oculi  vivacitatem  suam  na- 
turalem amittunt,  fere  in  rem  unam  diriguntur, 


* Vide  Baillie’s  Morbid  Anatomy,  p.  191 

languidi  et  hebetes  fiunt,  et  pupillae  plane  dila- 
tantur. Nares  prurigine  intolerabili  plectuntur, 
alaeque  nasi,  et  labium  superius  plane  tumore  affi- 
ciuntur ; dolores  capitis  frequentes  et  saevi  sunt, 
maxime  post  pastum;  os  saliva  plerumque  ple- 
num est,  halitusque  spiritus  foetidissimus;  som- 
nus anxius  est  et  turbatur,  aegerque  dentibus  col- 
lisis frendere  notatur.  Pulsus  firmus,  celer  et  in- 
termittens, abdomen  tumefactum,  nausea  et  vo- 
mitus fere  instant.  Modo  appetitus  cibi  nullus, 
modo  nimius  existit.  Abdomen  vehementi  do- 
lore afficitur,  et  verminosus  de  sensu  quasi  lace- 
rante vel  pungente  super  totum  abdomen  exten- 
so, ubi  ventriculus  inanis  est  augescente,  et  post 
cibum  levato  vel  etiam  penitus  sublato  : conque- 
ritur aeger,  quantumcunque  cibi  ingerat  nihilo- 
minus macrescit;  tenesmo  seu  prurigine  circa 
anum  molesta  vexatur,  et  denique  veternus,  anxie- 
tas et  languor,  quodcunque  agat,  pervadunt. 

Quanquam  symptomata  jam  recensita  satis  cer- 
ta videantur,  adeo  raro  tamen  quovis  ordine  vel 
nexu  regulari  accidunt,  ut  in  exemplis  plerisque 
causam  variorum  signorum  veram  invenire  diffi- 
cillimum fiat. 

Indiciis  hujus  morbi  praecipuis  sic  memoratis, 

superest,  ut  signa  praecipua  Vermium  et  Hydo- 
cephali  interni,  inter  se  invicem  comparare  coner. 

Primo,  igitur,  in  Hydrocephalo  interno,  symp- 
tomata, praesertim  conditio  somniculosa  dolorque 
capitis  aliquamdiu  haud  interrupta,  perstant ; 
cum  vermes  ea  efficiunt,  non  ita  diu  manent,  et 
crebrae  intermissiones  per  hebdomada  saepe  vel 
etiam  menses  interveniunt,  per  quas  infans  affec- 
tus de  dolore  in  abdomine  subinde  queritur,  quod 
semper  tumefactum  et  durum  est,  et  liaec  affectio 
nunquam  in  Hydrocephalo  interno  nisi  cum  ver- 
mibus conjuncta,  accedit. 

Secundo,  Affectiones  spasmodicae  et  convulsio- 
nes generales  multo  saepius  vermes  comitantur, 
nisi  aegri  aliter  iis  obnoxii  fuerint ; in  priori  ex- 
emplo saepe  cito  desinunt,  in  posteriore  vero  haud 
interruptae  ad  mortem  usque  permanent ; et  raro 
accidit,  quod  infans  convulsionibus  a vermibus 
pereat,  nisi  simul  alio  morbo  quovis  torqueatur. 

Tertio,  In  morbis  verminosis,  etsi  pupillae  cer- 
te dilatentur,  tamen  nulla  lucis  impatientia  super- 
venit, quae  semper  Hydrocephali  interni  inter  in- 
dicia prostat. 

Quarto,  Obstipatio  pertinacissima,  quae  vim 
purgantium  vel  fortissimorum  non  agnoscit,  sem- 

per  Hydrocephali  interni  symptomata  apparet; 
dum,  contra,  status  oppositus  sive  Diarrhoea  lon- 
ga, ex  signis  vermium  certissimis,  unum  existit. 

Quinto,  In  Y ermibus,  fere  semper  est  nasi  pru- 
rigo, quae  nunquam  Hydrocephalum  internum 
comitatur ; pedumque  titubatio  insolitusque  inces- 
sus, in  posteriore  solummodo  unquam  occurrunt. 

MODUS  MEDENDI 

Ad  vermes  expellendos,  plerumque  baud  diffi- 
cile est.  Aliquot  doses  cujusque  medicaminis  mer- 
curialis  fere  sufficient;  quibusdam  autem  rebus 
circumstantibus,  ad  alias  medendi  rationes  confu- 
giendum est,  aliisque  remediis  utendum ; saepe 
enim  vermes,  ab  actione  debili  secretionibusque 
morbosis  originem  trahunt,  ideoque  quamvis  eos 
veluti  morbi  effectum  tollere  optabile  est,  tamen 
in  aperto  videtur,  quod  nisi  conditiones,  quae  eo- 
rum generationi  favent,  mutentur,  aeger  semper 
eorum  reproductioni  obnoxius  relinquatur.  Haec 
observatio,  ab  exemplis  verminosorum  quae  quotidie 
spectantur,  ubi  morbus  identidem  recurrit,  donec 

habitus  corporis,  medicina  vel  diaeta  mutata,  trans- 
formetur, vera  esse  apparet. 

Unicuique  vermium  generi  remedia  diversa  ut 
ejiciantur  proposita  fuere ; propriam  autem  cura- 
tionem desiderat  Lumbricus.  Regnum  vegetabile 
varia  remedia  ad  Lumbricum  expellendum  prae- 
bet. Fere  omnia  vegetabilia  amara  quondam  in  usu 
fuere,  ut  Absinthium  Santonicum,  Tanacetum, 
multaque  alia  : at  vegetabilia  in  praesenti  usitata 
sunt  haec ; Dolichos,  Geoffraea  inermis,  et  Spigelia 
Marilandica.  De  his  singulis  pauca  referam. 

Dolichos  pruriens  apud  Insulas  Occidentalis 
Indiae  saepius  adhibetur.  Valvuli  hujus  plantae 
capillis  tenuibus  rigidis  et  acuminatis  teguntur, 
et  haec  pars  plantae  ad  vermes  perdendos  sola 
usurpatur,  et  una  cum  submuriate  Hydrargyri  et 
Jalapa,  tertio  quoque  vel  quarto  die  mane  ut  pur- 
gans devorata,  multum  proficere  fertur. 

Cortex  Geoffraeae  inermis,  Anglice  “ Cabbage- 
tree  bark ” consilio  eodem  usurpatus  est,  non 
autem  exempla,  quae  eum  prodesse  satis  compro- 
bent, conspexi. 

Spigelia  Marilandica  (Indian  pink)  saepe  ex- 
hibita fuit,  et  sursum  et  deorsum  vehementer 
suos  effectus  edit,  et  profecto  vermes  expellit. 

Ab  experimentis  a claro  Francisco  Home  in 
hujus  urbis  Nosocomio  Regio  institutis,  Spigeliam 
utilissimum  remedium  esse  in  vermes,  constat. 
Invenit  in  illis,  a quibus  vermes  haud  excreti  fue- 
runt, symptomata  mitiora  evasisse ; invenit  etiam 
necessarium  esse  medicamento  per  dies  decem  vel 
octodecim  uti,  et  nunquam  inde  oriri  vertiginem, 
caliginem,  convulsiones,  vel  alia  symptomata  pe- 
riculosa ab  auctoribus  enumerata : exhibuit  puero 
annorum  octo  grana  decem  bis  in  die,  et  adulto 
semidrachmam  quater  in  die. 

Sunt  alia  remedia  quoque  compluria  quae  eo- 
dem modo  vermes  internecare  possunt.  Copia 
salis  culinarii  communis  idem  praestare  nota  est, 
itemque  aqua  marina,  et  pleraque  composita  quae 
Sales  Neutrales  vocantur.  Remediis  adhuc  nota- 
tis praestant  varia  corpora  metallica.  Inter  haec, 
Hydrargyri  praeparationes  remedia  potentissima 
enumerantur;  raro  vero  tantum  ejus  quantum 
plene  prosit,  exhiberi  queat.  Stannum  rasum 
quoque  usitatum.  Ferrum  potius  vermibus  redi- 
turis obvenire  putatur,  at  si  copia  idonea  assu- 
matur etiam  ad  eos  perimendos  valet. 

A situ  quem  Ascarides  in  intestinis  tenent, 
medicamenta  raro  per  os  ingeruntur ; saepissime 

intestinis  crassis  vermes  nidulantur,  ideoque  ene- 
mata  plus  efficere  pollent.  Variae  horum  formulae 
propositae  fuerunt,  uti,  decocta  seminum  Santoni- 
ci, Tanaceti,  Absinthii,  et  aliorum  vegetabilium 
amarorum.  Quidam  enemata  oleosa  laudarunt ; 
at  tutissima  et  maxime  efficacia  sunt  ex  aqua  cal- 
cis confecta ; neque  multum  aberrant,  qui  ea  ex 
aquis  sulphurosis  mineralibus,  veluti  de  “ Har- 
rowgate  ” et  “ Mofrat  ” suasere.  Aqua  Harrowga- 
tiana  adversus  Vermem  Teretem,  Ascaridesque 
tuto  et  efficaciter  agit,  cum  ea  copia  assumpta,  ut 
acriter  purget;  et  in  bis  siquando  forma  enematis 
per  anum  infunditur,  quia  Ascarides  recto  intestino 
plerumque  continentur,  ideoque  intra  hujus  me- 
dicaminis jactum  reperiuntur.  Ad  Ascarides  su- 
perandas enemata  frequenter  exhibere  oportet, 
quia  hi  vermes  non  raro  infestant  rectum  ingen- 
ti numero,  et  saepissime  plicis  intestini  latent. 
Vapores  Nicotianae  Tabaci  in  rectum  infusi,  in 
Ascarides  plurimum  prodesse  creduntur. 

Contra  Taeniam  praeter  Antbelmintica  adhuc 
enumerata,  remedia  nonnulla  commendantur,  sub 
titulo  Arcanorum.  Remedium  Dominae  Nouf- 
fer  vel  Nouffleur,  dudum  cum  multo  benefi- 
cio sub  titulo  speciali  contra  Taeniam,  et  in  Gal- 


DE  INTESTINORUM  VERMIBUS.  29 


lia  ac  Geneva  exhibitum  erat ; tandem  notitiam 
attraxit,  et  regia  auctoritate  pretio  satis  sequo 
comparatum  fuit,  et  nunc  novimus  constare  ex 
radice  filicis  maris.  Nequaquam  vero  infantibus 
convenit : satis  idoneum  fortasse  est  adolescenti- 
bus robustis  ad  aetatem  virilem  pergentibus.  In 
intestina  per  multas  horas  validissime  agere  spe- 
ratur, aegro  interim  haustibus  juris  vel  Theae  vi- 
ridis repetitis  sustentato.  Exempla  vermium,  prae- 
sertim Taeniarum,  magnis  Olei  Terebinthinae  rec- 
tificati  dosibus,  ad  sanitatem  perducta,  cuique  me- 
dicinae exercitationi  incumbenti  nota  sunt.  Ab 
una  ad  duas  fluiduncias  minimo  si  ullo  incom- 
modo assumi  potest.  Circiter  duas  horas  per  in- 
testina transire,  vermesque  qui  ea  infestaverunt, 
secum  efferre  solent.  Juscula  vel  decocta  rnuci- 
laginosa,  quae  irritationes  intestinorum  molestas 
minuant,  et  affectionem  gravem  quae  accidere  po- 
test, in  organis  urinariis,  impediant  vel  summove- 
ant,  sola  inter  actionem  ejus  necessaria  sunt. 
Postquam  hoc  remedium  exhibitum  fuit,  insoli- 
tus vertiginis  sensus,  saepe  per  aliquot  dies  per- 
stans sentitur,  qui  tamen  fere  sine  ulla  curatione 
propria,  aegro  quieto,  intestinisque  Oleo  Ricini  vel 

alio  purgante  miti,  bene  habitis,  evanescere  repe- 
ntur. 

Diversis  remediis  ad  vermes  perdendos  assump- 
tis sic  memoratis,  mihi  dicere  liceat,  nihil  inter 
genera  purgantium,  si  modo  strenua,  interesse, 
qualescunque  fuerint  vermes.  Hi  semper  a me- 
dicamenti actione  prima  et  proxima  muco  defen- 
dentur ; ideoque  cathartica  quas  graviter  agunt,  et 
sine  periculo  saspe  repeti  possunt,  optima  inve- 
nientur ; cujus  generis  sunt  aquae  purgantes  jam 
memoratae,  praesertim  sulphurosas,  Jalapa  et  ce- 
tera. Doctor  Stork,  se  omnia  vermium  genera, 
sequenti  mistura  destruxisse  asseverat : 

R Salis  Polyehresti, 

Pulveris  Radicis  Jalapas, 

Valerian.  silv.  aa  3j- 

Oxymel.  Scillit.  ^iv. 

Adultis  quater  per  diem  gss.  junioribus  vero  3j-  aut  3ij. 

Cum  vermes  remediis  supradictis  jam  ejecti 
fuerint,  ad  temporis  intervallos  cathartica  lenia 
adhibebimus ; et,  si  intestina  debilitate  laborent, 

tonica  remedia  utilissima  erunt : nullum  praestan- 
j tius  remedium  est,  paucis  dosibus  vini  rubri  quo- 
tidie datis. 

I . « 

( FINIS. 

